31993R0025
L 005/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 25/93 НА КОМИСИЯТА
от 8 януари 1993 година
относно издаването на документи за внос на консервирана риба от някои видове риба тон и бонито от някои трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Регламент (ЕИО) № 3759/92 на Съвета от 17 декември 1992 г. относно общата организация на пазарa на рибни продукти и продукти от аквакултури (1),
като взе предвид, че Регламент (ЕИО) № 3900/92 на Комисията (2) относно установяване на специални подробни правила за прилагане на Регламент (ЕИО) № 3759/92 по отношение на общностния режим на внос на консервирана риба от някои видове риба тон, бонито и сардина от някои трети страни и по-специално член 3, параграф 1 от него,
като има предвид, че член 3, параграф 1 от посочения по-горе регламент е определил на новите вносители 11 115 тона от общото количество от 74 100 тона; като има предвид, че член 4, параграф 2 от цитирания регламент предвижда, че ако количествата, за които се изискват документите за внос, надхвърлят наличните количества, Комисията следва да фиксира един определен процент на редукция на исканите количества;
като има предвид, че количествата, приложими за новите вносители, на 4 и 5 януари 1993 г. надхвърлят наличните количества; като има предвид, че следва съответно да се определи обхватът, в който могат да бъдат издавани документи за внос;
като има предвид, че количествата, за които са издадени документи за внос, достигат обема от 11 115 тона; като има предвид, че следва съответно да се прекрати временно издаването на тези документи,
ПРИЕ НАСТОЯЩИЯ РЕГЛАМЕНТ:
Член 1
Документите за внос, за които е подадено заявление съгласно член 3, параграф 1, буква б) от Регламент (ЕИО) № 3900/92 на 4 и 5 януари 1993 г., и предадени на Комисията на 6 януари 1993 г., за консервирана риба тон от рода Thunnus, листао или бонито от вида Euthynnus pelamis, както и на други видове от рода Euthynnus, които попадат под кодове по КН ех 1604 14 11, ех 1604 14 19 и ех 1604 20 70, с произход от трети страни, посочени в член 1, параграф 1 от цитирания регламент, се издават за количества, представляващи до 3,61 % от заявените количества.
За продуктите, посочени в алинея първа, издаването на документи за внос се прекратява временно за заявленията, подадени съгласно член 3, параграф 1, буква б) от Регламент (ЕИО) № 3900/92, считано от 6 януари 1993 година.
Член 2
Настоящият регламент влиза в сила на 11 януари 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 януари 1993 година.